作者:無名氏
標題:劉玄德醉走黃鶴樓・金盞兒
內容:你道是張翼德氣昂昂，性兒剛，(劉封雲)俺三叔叔張飛，十八騎人馬，在那當陽橋上，喝了一聲，橋塌三橫水逆流，唬的曹兵倒退三十里遠。(正末唱)在那當陽橋喝退了曹丞相，據著他一衝一撞賣弄高強。(劉封雲)憑著俺三叔叔坐下烏騅馬，手中丈八矛，萬夫不當之勇。(正末唱)倚仗著當三軍不刺剌烏騅騎，敵萬夫光燦燦丈八點鋼槍。(劉封雲)俺三叔安喜縣鞭督郵，又在石亭驛中，將袁祥提起腿，摜的花紅腦子出來。不妨事，父親走一遭去。(正末唱)你休賣弄安喜縣鞭督郵，石亭驛摔袁祥。